《送费芷卿上舍南归》
清代·姚学塽

秋雨夜来晴，秋风落叶声。故人从此去，何日到菰城。

小市青山绕，高堂白发生。间居有真乐，底事羡浮名。

作者简介：（1766—1826）浙江归安人，字晋堂，一字镜塘。嘉庆元年进士。授内阁中书。以耻向和珅执弟子礼而归。和珅伏诛后始入都任职。母故，以不得躬养侍疾为恨，在京师几十年，寓僧寺，不以妻妾相随。其学以修己为要，日求寡过。道光中官至兵部郎中。有《竹素斋遗稿》。